techiaith/cofnodycynulliad_en-cy huggingface dataset:
English: So, we're very much in the space of encouraging all local authorities with plans that are more than five years old, which that sounds like it is, to be in the review process. The whole purpose of the plan-led process is to keep it up to date, so that, as new developments become apparent - zero-carbon building possibilities, air quality issues and so on - the plan takes those into account. They should be living documents, really. I cannot comment on the individual application - I don't know enough about it - but we are working across Wales with local planning authorities, and with the Welsh Local Government Association planning spokespeople, and actually with our highways colleagues across Wales, to get a shared vision together of what can be achieved inside the planning process. Leanne Wood will know that we've got the national development framework out for consultation at the moment, and we are working very hard on getting the strategic planning layer in place, so that we have as up-to-date a set of plans as is humanly possible, that have as much democratic accountability inside them as possible. Because she's absolutely right: things change over five years - five years is far too long, in a swiftly moving technology environment, for those kinds of decisions to be made. But I can't make any comment on that particular application I'm afraid.
Welsh: Rydym yn bendant am annog pob awdurdod lleol gyda chynlluniau sy'n fwy na phum mlwydd oed, ac mae'n swnio debyg mai dyna yw hwnnw, i fod yn y broses adolygu. Holl bwrpas y broses a arweinir gan gynllun yw ei gadw'n gyfoes, fel bod datblygiadau newydd yn dod i'r amlwg - posibiliadau adeiladu di-garbon, materion ansawdd aer ac ati - mae'r cynllun yn ystyried y rheini. Dylent fod yn ddogfennau byw, mewn gwirionedd. Ni allaf wneud sylw am y cais unigol - nid wyf yn gwybod digon amdano - ond rydym yn gweithio ar draws Cymru gydag awdurdodau cynllunio lleol, a chyda llefarwyr cynllunio Cymdeithas Llywodraeth Leol Cymru, ac mewn gwirionedd gyda'n cymheiriaid priffyrdd ar draws Cymru, er mwyn rhannu gweledigaeth gyda'n gilydd o'r hyn y gellir ei gyflawni o fewn y broses gynllunio. Bydd Leanne Wood yn gwybod ein bod yn ymgynghori ar y fframwaith datblygu cenedlaethol ar hyn o bryd, ac rydym yn gweithio'n galed iawn ar sicrhau bod yr haen gynllunio strategol yn ei lle, fel bod gennym set mor ddiweddar â phosibl o gynlluniau, sydd â chymaint o atebolrwydd democrataidd o'u mewn ag y bo modd. Oherwydd mae hi'n hollol gywir: mae pethau'n newid dros bum mlynedd - mae pum mlynedd yn rhy hir o lawer, mewn amgylchedd technoleg sy'n symud yn gyflym, i wneud y mathau hynny o benderfyniadau. Ond mae arnaf ofn na allaf wneud unrhyw sylw ar y cais penodol hwnnw.
English: During the Assembly's summer recess, Government Social Research published a report, 'Leadership development and talent management in local authorities in Wales', carried out on behalf of Academi Wales, the public service's leadership and management development organisation, based within Welsh Government. This said that, among the 22 local authorities in Wales, some have established long-standing leadership development programmes, whilst others are unable to resource the investment in training and development, and that little is known about the rationale, design, implementation, or impacts of the programmes, nor is there sufficient information about the links to be made between local authorities with regard to sharing and replicating approaches to leadership development. How, therefore, do you respond to their recommendations, amongst which are that 'Local authorities should consider developing mechanisms to include the voice of the citizen to inform its workforce planning activities. Local authorities, through the provision of Public Service Boards (PSBs) and Local Wellbeing Plans have an opportunity to ensure that the views and long-term aspirations of citizens are included in the development of a future workforce that has the skills and behaviours to meet the demands of the local community', and also that 'Academi Wales should consider the support it provides to local authorities to monitor, measure and evaluate the collective impact of leadership development'?
Welsh: Yn ystod toriad y Cynulliad dros yr haf, cyhoeddodd Ymchwil Gymdeithasol y Llywodraeth adroddiad, 'Leadership development and talent management in local authorities in Wales', a luniwyd ar ran Academi Wales, sefydliad datblygu arweinyddiaeth a rheolaeth y gwasanaeth cyhoeddus, sy'n gweithio o fewn Llywodraeth Cymru. Nodai'r adroddiad fod rhai awdurdodau o blith y 22 awdurdod lleol yng Nghymru wedi sefydlu rhaglenni datblygu arweinyddiaeth hirsefydlog, tra bo eraill yn methu darparu adnoddau ar gyfer buddsoddi mewn hyfforddiant a datblygiad, ac nad oes llawer yn wybyddus am resymeg, cynllun, gweithrediad, nac effeithiau'r rhaglenni, ac nid oes digon o wybodaeth am y cysylltiadau sydd i'w gwneud rhwng awdurdodau lleol mewn perthynas â rhannu ac ailadrodd dulliau o ddatblygu arweinyddiaeth. Sut ydych chi'n ymateb felly i'w hargymhellion, sy'n cynnwys y pwynt y dylai awdurdodau lleol ystyried datblygu mecanweithiau i gynnwys llais y dinesydd fel sail i'w gweithgareddau cynllunio'r gweithlu, a bod cyfle i awdurdodau lleol, drwy ddarparu byrddau gwasanaethau cyhoeddus a chynlluniau llesiant lleol, sicrhau bod safbwyntiau a dyheadau hirdymor dinasyddion wedi'u cynnwys wrth ddatblygu gweithlu ar gyfer y dyfodol sy'n meddu ar y sgiliau a'r ymddygiad i fodloni gofynion y gymuned leol, ac yn ogystal y dylai Academi Wales ystyried y gefnogaeth y mae'n ei rhoi i awdurdodau lleol i fonitro, mesur a gwerthuso effaith gyfunol datblygu arweinyddiaeth?
English: Yes, so, as I say, it's early days for the way that these two boards work together. It's early days for the public services boards. And, obviously, the regional partnership boards are even more recent in their inception. I'm not going to comment on the detail of that. We are aware of different practices across Wales, and one of the things that I said in answering your second point was that we are looking for ways of spreading good practice. So, without commenting on the detail there, it is interesting that, in some areas of Wales, they've not been able to do things via those mechanisms, which, it seems, have been perfectly possible elsewhere in Wales to do. So, we need to do some work with the Welsh Local Government Association, and the two Deputy Ministers have taken forward the work on how those two things hold together. And we will be, of course, taking all the learning from scrutiny committees and scrutiny arrangements from around Wales, to take into account that learning. There is an issue about spreading good practice in Wales and how slowly good practice has travelled. I do want to commend the WLGA on the work it's been doing over the summer on doing that. And, certainly, I can say, Mark Isherwood, that we will be taking into account the scrutiny findings of all of the committees across Wales in considering how to take those two arrangements forward.
Welsh: Ie, felly, fel rwy'n dweud, mae'n ddyddiau cynnar o ran y ffordd y mae'r ddau fwrdd yn cydweithio. Mae'n ddyddiau cynnar ar y byrddau gwasanaethau cyhoeddus. Ac yn amlwg, dechreuodd y byrddau partneriaeth rhanbarthol yn fwy diweddar hyd yn oed. Nid wyf yn mynd i wneud sylw ar fanylion hynny. Rydym yn ymwybodol o arferion gwahanol ledled Cymru, ac un o'r pethau a ddywedais wrth ateb eich ail bwynt oedd ein bod yn chwilio am ffyrdd o ledaenu arferion da. Felly, heb roi sylwadau am y manylion yma, mae'n ddiddorol nad ydynt wedi gallu gwneud pethau drwy'r mecanweithiau hynny mewn rhai rhannau o Gymru er iddi fod yn gwbl bosibl mewn mannau eraill yng Nghymru yn ôl pob golwg. Felly, mae angen inni wneud rhywfaint o waith gyda Chymdeithas Llywodraeth Leol Cymru, ac mae'r ddau Ddirprwy Weinidog wedi bwrw ymlaen â'r gwaith ar sut y mae'r ddau'n cyd-dynnu. Ac wrth gwrs, byddwn yn ystyried yr holl bethau a ddysgwyd gan bwyllgorau craffu a threfniadau craffu o bob cwr o Gymru. Mae cwestiwn yn codi ynghylch lledaenu arferion da yng Nghymru a pha mor araf y mae arferion da wedi teithio. Rwyf am ganmol Cymdeithas Llywodraeth Leol Cymru am y gwaith y bu'n ei wneud dros yr haf ar hynny. Ac yn sicr, gallaf ddweud, Mark Isherwood, y byddwn yn rhoi sylw i ganfyddiadau craffu pob un o'r pwyllgorau ledled Cymru wrth ystyried sut i fwrw ymlaen â'r ddau drefniant.
English: Local authorities are responsible for inspecting and regulating many different services, both devolved and non-devolved. The Welsh Government sets the statutory frameworks for those in devolved areas, and these are periodically reviewed.
Welsh: Mae awdurdodau lleol yn gyfrifol am arolygu a rheoleiddio llawer o wasanaethau gwahanol, yn rhai datganoledig a heb eu datganoli. Llywodraeth Cymru sy'n pennu'r fframweithiau statudol ar gyfer y rheini mewn meysydd datganoledig, a chaiff y rhain eu hadolygu o bryd i'w gilydd.
English: Thank you for that answer, Minister. Following the recent investigation by the BBC that showed the licensing system isn't working and that dogs are being held in disgusting and cruel conditions, your Government has said it's going to review the rules. If you think that the BBC report makes for distressing viewing, you should see some of the stuff on the C.A.R.I.A.D. campaign website. It's absolutely shocking what these dogs are being put through. That this is still going on in Wales, I'm sure everyone agrees, is absolutely shameful. Now, the media and some politicians have blamed local authorities and vets for the problems, but we have to remember that those truly responsible for these animals being kept in such poor conditions are the puppy farmers themselves. I appreciate that local authorities are strapped for cash, they have an awful lot of priorities on their plate to deal with. It takes a lot of money and resources to properly run a licensing system and an inspection system. It takes additional money to do unannounced inspections, for instance, which don't seem to be happening. So, do you not agree with me that the best way to cease this regulated suffering is to ban puppy farming altogether? I'm a great believer in 'where there's a will, there's a way', and surely Welsh Government should be working with organisations such as C.A.R.I.A.D. to achieve a form of ban that would be effective. So, for the sake of tackling animal cruelty in Wales, an outright ban, I think, is the only solution. Do you agree with me?
Welsh: Diolch am eich ateb, Weinidog. Yn dilyn yr ymchwiliad diweddar gan y BBC a ddangosodd nad yw'r system drwyddedu'n gweithio a bod cŵn yn cael eu cadw mewn amgylchiadau ffiaidd a chreulon, mae eich Llywodraeth wedi dweud ei bod yn mynd i adolygu'r rheolau. Os credwch fod adroddiad y BBC yn peri gofid, dylech weld peth o'r stwff ar wefan ymgyrch C.A.R.I.A.D Mae'r hyn y mae'r cŵn hyn yn gorfod ei ddioddef yn gwbl frawychus. Rwy'n siŵr fod pawb yn cytuno bod y ffaith ei fod yn dal i ddigwydd yng Nghymru yn gwbl gywilyddus. Nawr, mae'r cyfryngau a rhai gwleidyddion wedi beio awdurdodau lleol a milfeddygon am y problemau, ond rhaid inni gofio mai'r ffermwyr cŵn bach eu hunain sy'n gyfrifol am gadw'r anifeiliaid hyn mewn amgylchiadau mor wael mewn gwirionedd. Rwy'n sylweddoli bod awdurdodau lleol yn brin o arian, mae ganddynt lawer iawn o flaenoriaethau i ymdrin â hwy. Mae gweithredu system drwyddedu a system arolygu yn briodol yn galw am lawer o arian ac adnoddau. Mae gwneud archwiliadau dirybudd, er enghraifft, yn galw am arian ychwanegol, ac nid ydynt i'w gweld yn digwydd. Felly, onid ydych yn cytuno â mi mai'r ffordd orau o roi diwedd ar y dioddefaint rheoleiddiedig hwn yw gwahardd ffermio cŵn bach yn gyfan gwbl? Rwy'n gredwr cryf yn y dywediad 'lle mae ewyllys, mae yna ffordd', a does bosibl na ddylai Llywodraeth Cymru fod yn gweithio gyda sefydliadau megis C.A.R.I.A.D. i sicrhau ffurf ar waharddiad a fyddai'n effeithiol. Felly, er mwyn mynd i'r afael â chreulondeb i anifeiliaid yng Nghymru, rwy'n credu mai gwaharddiad llwyr yw'r unig ateb. A ydych chi'n cytuno?
English: So, the Minister outlined in her earlier questions a whole range of measures that she has recently announced in this regard, and, of course, we're all deeply disturbed by the accounts of non-compliance in the BBC documentary. It was horrible - absolutely heartbreaking. My colleague Lesley Griffiths outlined a series of things that she's undertaking in this regard. It is always tempting to think that there's a quick fix for these things, but they always have other consequences, not intended. So, we do need to work through those carefully. I think that Lesley Griffiths has already said in this session, Deputy Presiding Officer, that she will be bringing forward more information to the Senedd as those things work through the system.
Welsh: Yn ei chwestiynau cynharach, amlinellodd y Gweinidog ystod eang o fesurau y mae hi wedi'u cyhoeddi'n ddiweddar ar hyn, ac wrth gwrs, mae'r hanesion a roddwyd am ddiffyg cydymffurfiaeth yn rhaglen ddogfen y BBC yn peri gofid mawr i ni i gyd. Roedd yn ofnadwy - yn gwbl dorcalonnus. Amlinellodd fy nghyd-Aelod, Lesley Griffiths, gyfres o bethau y mae hi'n eu gwneud i'r perwyl hwn. Mae'n demtasiwn bob amser i feddwl bod ateb cyflym i'r pethau hyn, ond mae iddynt bob amser ganlyniadau eraill nas bwriadwyd. Felly, mae angen inni weithio drwy'r rheini'n ofalus. Credaf fod Lesley Griffiths eisoes wedi dweud yn y sesiwn hon, Ddirprwy Lywydd, y bydd yn cyflwyno rhagor o wybodaeth i'r Senedd wrth i'r pethau hynny weithio drwy'r system.
English: I think everybody was disgusted and dismayed in equal measure by what we saw on our screens last week, but my question is very clear: I'm asking now for a moratorium on any new licences whatsoever to do with puppy farming. Because, in accordance with the replies that I've had from both Ceredigion and Carmarthenshire councils, they are overwhelmed at the moment. If they're overwhelmed at the moment with what they've got, then it's fairly clear to me they don't need any more. I know that there's an application in Ceredigion, and I know that there are 4,500 signatories against that application. I would lend my support to that because we cannot carry on allowing licences or allowing authorities to allow licences when, by their own admission, they are overwhelmed.
Welsh: Rwy'n credu bod pawb wedi ffieiddio ac wedi'u siomi i'r un graddau gan yr hyn a welsom ar ein sgriniau yr wythnos diwethaf, ond mae fy nghwestiwn yn glir iawn: rwy'n gofyn yn awr am foratoriwm ar unrhyw drwyddedau newydd o gwbl sy'n ymwneud â ffermio cŵn bach. Oherwydd, yn unol â'r atebion a gefais gan gynghorau Ceredigion a Sir Gaerfyrddin, maent wedi'u llethu ar hyn o bryd. Os ydynt wedi'u llethu yn awr gyda'r hyn sydd ganddynt, mae'n weddol amlwg i mi nad oes angen mwy arnynt. Gwn fod yna gais ger bron yng Ngheredigion, a gwn fod 4,500 o lofnodwyr yn gwrthwynebu'r cais hwnnw. Buaswn yn rhoi fy nghefnogaeth iddo oherwydd ni allwn barhau i ganiatáu trwyddedau neu ganiatáu i awdurdodau ganiatáu trwyddedau a hwythau, yn ôl eu cyfaddefiad eu hunain, wedi'u llethu.
English: Yes, and, as I said, Lesley Griffiths, in her earlier answers, set out a number of things. I know she's written to the Wales animal health and welfare framework group to accept their offer of help and request an urgent and immediate review of the dog breeding regulations. Perhaps, given the amount of interest across the Chamber, and the cross-portfolio thing - you've just put a written statement out, I know - I would be happy, and I'm sure you'd agree, to broker a meeting between various Assembly Members and us about the way forward across the two portfolios.
Welsh: Ie, ac fel y dywedais, nododd Lesley Griffiths lawer o bethau yn ei hatebion cynharach, a gwn ei bod wedi ysgrifennu at grŵp fframwaith iechyd a lles anifeiliaid Cymru i dderbyn eu cynnig o gymorth ac i ofyn am adolygiad brys a heb ymdroi o'r rheoliadau bridio cŵn. Efallai, o ystyried cymaint o ddiddordeb a geir ar draws y Siambr, a'r peth trawsbortffolio - rydych newydd ryddhau datganiad ysgrifenedig, rwy'n gwybod - buaswn yn hapus, ac rwy'n siŵr y byddech yn cytuno, i drefnu cyfarfod rhwng gwahanol Aelodau Cynulliad a ni ynglŷn â'r ffordd ymlaen ar draws y ddau bortffolio.
English: Minister, over many years, I've been becoming quite concerned at the number of cases taken by trading standards against our farmers, who end up in court simply for the case to fall. An allegation that a farmer - this is in north Wales - took an unreasonable time to dispose of carcasses was dropped. A case against three farmers and their management of a flock of Welsh mountain sheep went to court and was dropped. And I know of a farmer taken to court for failing to provide fresh golden-coloured straw for bedding. This was unsuccessful in court too. So, unsurprisingly, there is a feeling that local authorities do seem determined to prosecute in the first instance rather than looking to work more constructively. Only recently, a farmer in my own constituency was taken to court, over many months of an actual agonising decision - and I can see other Members agreeing with me. The court costs were £100,000, and the case was dropped. This situation has to change, as farmers are unfairly crippled by the cost of combating criminal cases. Will you review the efficiency of local authorities and their inspection regimes to look at a way of perhaps looking at a better way of working more co-operatively with farmers, rather than taking farmers to court using taxpayers' money in terms of court expenses paid for by local authorities, and, indeed, leaving our hard-working farmers, at the end of the day, with massive court costs, only for a failed court case?
Welsh: Weinidog, dros flynyddoedd lawer, bûm yn pryderu'n fawr ynglŷn â nifer yr achosion y mae safonau masnach wedi'u dwyn yn erbyn ein ffermwyr, sy'n mynd i'r llys, ddim ond i weld yr achos yn cael ei ollwng. Ceir honiad bod ffermwr - yng ngogledd Cymru oedd hyn - wedi cymryd amser afresymol i gael gwared ar garcasau wedi'i ollwng. Aeth achos yn erbyn tri ffermwr a'u rheolaeth o ddiadell o ddefaid mynydd Cymreig i'r llys ac fe'i gollyngwyd. A gwn am ffermwr y bu'n rhaid iddo fynd i'r llys am fethu darparu gwellt ffres euraid i'w anifeiliaid orwedd arno. Roedd yr achos hwnnw'n aflwyddiannus yn y llys hefyd. Felly, nid yw'n syndod fod yna deimlad ei bod hi'n ymddangos bod awdurdodau lleol yn benderfynol o erlyn yn gyntaf yn hytrach na cheisio gweithio'n fwy adeiladol. Yn ddiweddar iawn, aethpwyd â ffermwr yn fy etholaeth i'r llys, dros fisoedd lawer o boeni ynghylch penderfyniad - a gallaf weld Aelodau eraill yn cytuno â mi. Roedd costau'r llys yn £100,000, a chafodd yr achos ei ollwng. Mae'n rhaid newid y sefyllfa hon, gan fod ffermwyr yn cael eu cosbi'n annheg gan gost ymladd achosion troseddol. A wnewch chi adolygu effeithlonrwydd awdurdodau lleol a'u cyfundrefnau arolygu er mwyn edrych am ffordd well o weithio'n fwy cydweithredol â ffermwyr, yn hytrach na mynd â ffermwyr i'r llys gan ddefnyddio arian y trethdalwyr i awdurdodau lleol dalu treuliau llys, a gadael ein ffermwyr gweithgar, yn y pen draw, i wynebu costau llys enfawr am achosion llys aflwyddiannus?
English: Well, I've no idea of the detail of the cases that Janet Finch-Saunders is setting out. If you want to write in, that's fine. But, first of all, trading standards is a non-devolved service provided by our local authorities, and, secondly, it's very difficult to make a general statement about the efficacy or otherwise of a prosecution policy off the back of three cases that I've just heard about. So, if you want to write in and tell me the detail of that, I'm happy to look at it. In general, though, local authorities are very restrained in taking court action because it's a huge use of their resources in constrained circumstances. But I'll be more than happy to look at the specifics of the cases that she raised.
Welsh: Wel, nid oes gennyf unrhyw syniad ynglŷn â manylion yr achosion y mae Janet Finch-Saunders yn eu disgrifio. Os ydych chi eisiau ysgrifennu ataf, mae hynny'n iawn. Ond yn gyntaf oll, gwasanaeth heb ei ddatganoli a ddarparir gan ein hawdurdodau lleol yw safonau masnach, ac yn ail, mae'n anodd iawn gwneud datganiad cyffredinol am effeithiolrwydd neu ddiffyg effeithlonrwydd polisi erlyn ar sail tri achos rwyf newydd glywed amdanynt. Felly, os ydych am ysgrifennu ataf a rhoi manylion hynny i mi, rwy'n hapus i edrych arno. Fodd bynnag, yn gyffredinol, mae awdurdodau lleol yn ochelgar iawn rhag rhoi achos llys ar waith oherwydd mae'n ddefnydd enfawr ar eu hadnoddau mewn amgylchiadau cyfyngedig. Ond rwy'n fwy na pharod i edrych ar fanylion yr achosion a nododd.
English: National planning policy for new housing has been completely revised to reflect the well-being of future generations Act. 'Planning Policy Wales' puts placemaking at the heart of the planning system and, rather than the building of isolated housing estates, focuses on creating sustainable places that positively contribute towards well-being.
Welsh: Mae'r polisi cynllunio cenedlaethol ar gyfer tai newydd wedi'i ddiwygio'n llwyr i adlewyrchu Deddf llesiant cenedlaethau'r dyfodol. Mae 'Polisi Cynllunio Cymru' yn rhoi lle canolog i greu lleoedd yn y system gynllunio ac yn hytrach nag adeiladu ystadau tai ynysig, mae'n canolbwyntio ar greu mannau cynaliadwy sy'n cyfrannu'n gadarnhaol at lesiant.
English: In late 2016, Mark Lang made Lansbury Park the subject of a deep place study to try and understand the root causes of the area's relative deprivation. And while there are no easy answers, what resulted was a decision by Caerphilly County Borough Council to adopt a deep place plan to address these multifaceted problems. At Caerphilly public services board's most recent annual conference, held on 5 July, the Future Generations Commissioner for Wales praised the work that's been going on at Lansbury Park and emphasised the importance of maintaining access to natural green spaces for the estate's residents. This was specifically mentioned at that conference. It shouldn't just be for wealthier communities to enjoy those green spaces. Does the Minister agree that building new expensive houses on green spaces near communities - for example, like Lansbury Park - jeopardises this and is a hallmark of unsustainable development, in contradiction of the well-being of future generations Act?
Welsh: Tua diwedd 2016, gwnaeth Mark Lang Barc Lansbury yn destun astudiaeth ddofn i geisio deall achosion gwaelodol amddifadedd cymharol yr ardal. Ac er nad oes atebion hawdd, arweiniodd at benderfyniad gan Gyngor Bwrdeistref Sirol Caerffili i fabwysiadu cynllun dwfn i fynd i'r afael â'r problemau amlochrog hyn. Yng nghynhadledd flynyddol fwyaf diweddar bwrdd gwasanaethau cyhoeddus Caerffili, a gynhaliwyd ar 5 Gorffennaf, canmolodd Comisiynydd Cenedlaethau'r Dyfodol Cymru y gwaith sydd wedi bod yn mynd rhagddo ym Mharc Lansbury a phwysleisiodd bwysigrwydd cynnal mynediad i fannau gwyrdd naturiol ar gyfer trigolion yr ystâd. Crybwyllwyd hyn yn benodol yn y gynhadledd honno. Dylai pobl heblaw'r cymunedau mwy cefnog gael mwynhau mannau gwyrdd. A yw'r Gweinidog yn cytuno bod codi tai drud newydd ar fannau gwyrdd ger cymunedau - fel Parc Lansbury er enghraifft - yn peryglu hyn ac yn nodwedd o ddatblygu anghynaliadwy, yn groes i Ddeddf llesiant cenedlaethau'r dyfodol?